ใต้คอลูกครั้งแรกเป็นผื่นแดง ทายาทาแป้งปกติ พักหลังพึ่งมาสังเกตุมีต่อมโตขึ้นที่ใต้คางลูกบวมแดงน้องเจ็บไม่ให้จับร้องตลอด และก็มีตรงศรีษะลูกปูดขึ้นมาคล้ายๆหัวโนแต่ไม่ใช่เป็นหนองแต่ออกมา น้ำหนักลูกก็ลดลงผิดปกติ งอแง ตัวรุมๆเลยอยากถามคุณว่าน้องเป็นอะไรตอนนี้แม่กลัวมากค่ะ กลัวน้องเป็นอันตราย
สวัสดีค่ะ ก้อนที่อยู่บริเวณใต้คาง รวมถึงก้อนที่บริเวณศีรษะ อาจเป็น1. ต่อมน้ำเหลืองโตจะคลำได้ค่อนข้างแข็ง อาจกดเจ็บได้ มักเกิดจากการติดเชื้อบริเวณใกล้เคียงเช่น มีฟันผุ มีฝีที่รากฟัน คอหอยหรือทอนซิลอักเสบ หูชั้นนอกอักเสบติดเชื้อไวรัส EBV ที่ทำให้เกิดโมโนนิวคลีโอสิสเป็นต้น2. ผิวหนังและเนื้อเยื่อใต้ผิวหนังเกิดการอักเสบติดเชื้อแบคทีเรีย หรือเป็นฝีหนอง3. วัณโรคต่อมน้ำเหลือง จะทำให้มีไข้ เบื่ออาหาร น้ำหนักลด อ่อนเพลียร่วมด้วย4. มะเร็งต่อมน้ำเหลือง ก้อนมักโตเร็ว มักมีไข้ เบื่ออาหาร อ่อนเพลีย ซีดร่วมด้วยเนื่องจากน้องมีไข้ และมีอาการบวมแดงที่บริเวณก้อนแนะนำให้ไปพบแพทย์เพื่อตรวจนะคะ แพทย์จะทำการตรวจคลำก้อน และตรวจร่างกายทั่วไป รวมถึงอาจต้องมีการเจาะตรวจเลือดเพิ่มเติม หรือเจาะชิ้นเนื้อที่ก้อนไปตรวจหากจำเป็นค่ะ